31976D0806
L 285/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 1 октомври 1976 година
за определяне на допълнителни разпоредби, отнасящи се до статистическите изследвания, които държавите-членки следва да извършат с цел определяне на производствения потенциал на овощните насаждения от определени видове
(76/806/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/625/ЕИО на Съвета от 20 юли 1976 г. относно статистическите изследвания, които следва да бъдат извършени от държавите-членки с цел определяне на производствения потенциал на овощните насаждения от определени видове (1), и по-специално член 2, параграф 1, точки Б и В и член 9 от нея,
като има предвид, че в светлината на придобития опит по време на предишните изследвания, отнасящи се до овощните насаждения, статистическата класификация на техническите характеристики, която трябва да се изготви по силата на член 2 на Директива 71/286/ЕИО на Съвета от 26 юли 1971 г. относно статистическите изследвания, които следва да бъдат извършени от държавите-членки с цел определяне на производствения потенциал на овощните насаждения от определени видове (2), трябва да бъде запазена, като се въведат някои промени с цел гарантиране постоянното актуализиране на данните в съответствие с икономическите условия;
като има предвид, че мерките, определени в настоящото решение, са в съответствие със становището на Постоянния комитет за земеделска статистика,
ПРИЕ НАСТОЯЩОТО РЕШЕНИЕ:
Член 1
Статистическите класове, отнасящи се до възрастта на дърветата и до гъстотата на насажденията, упоменати в член 2, параграф 1, точка Б и В на директивата от 20 юли 1976 г., са посочени в приложението.
Член 2
Адресати на настоящото решение са държавите-членки.
Съставено в Брюксел на 1 октомври 1976 година.